‘ધરા, ઈરાને પ્રેગનેન્સી રહ્યા બાદ ડોકટરે એને એડવાઈસ આપી હતી કે એનું ગર્ભાશય ગર્ભ ધારણ કરવા જેટલું સક્ષમ નથી. એટલે આ ગર્ભ પડાવી દઈ, યોગ્ય ટ્રીટમેન્ટ બાદ ફરી ગર્ભધારણ કરવો હિતાવહ છે. પણ ઈરા રહી ઝીદ્દી સ્વભાવની છોકરી ! એને પહેલો ગર્ભ એમ જ ખોવો ન હતો. અને કોણ સ્ત્રી પોતાના સંતાનને જન્મ પહેલા મારવા ચાહે…? ઈરાએ એબોર્શનની ના પડી દીધી. અને એણે અંબર સામે એક શરત પણ મૂકી, કે શા માટે તે ના પાડે છે. પણ ઈરા કે અંબર બંનેમાંથી કોઈએ મને એ વિષે જણાવ્યું નથી. હું બસ એટલું જાણું છું કે અંબર એ બાબતે સંમત ન હતો, અને એ કારણે તેમના વચ્ચે નાના મોટા મતભેદ ઉઠ્યા હતા. પણ જેમ જેમ ઈરાને મહિના ચડતા ગયા, અંબર તેનું વધારે ધ્યાન રાખતો હતો. અને કમને પણ એ એની શરત સાથે મંજુર થયો હતો એમ કહી શકાય…!